As fuellas de bisturí cheneralment son feitas d'acero enduriu y atemperau, acero inoxidable u acero con alto conteniu de carbonio; amás, no son raros os cutiellos de titanio, ceramica, diamant y mesmo obsidiana. Per eixemplo, quan se realiza una cirurchía baixo a guía d'a imachen por resonancia magnetica, as fuellas d'acero no se pueden fer servir (as fuellas serían atraitas per os imans y tamién causarían artefactos en a imachen). Historicament, o material preferiu pa os bisturís quirurchicos yera l'archent. Beluns fabricants tamién ofreixen fuellas de bisturí con un canto recubierto de nitruro de circonio pa amillorar l'esmolau y a retención d'o canto. Atros fabrican fuelletas recubiertas de polimero pa amillorar a suya lubricidat mientres un curte. As alternativas a los bisturís en aplicacions quirurchicas incluyen electrocauterio y laser.